มีตุ่มอยู่หลังหูค่ะเพิ่งไปเจาะหูมาเดือนที่ไม่แนใจว่าเกี่ยวรึป่าวเพราะว่ามีตุ่มนี้มา2วันแล้วแต่แผลหูที่เจาะก็เพิ่งหายเมื่อ2-3วันที่แล้วจับแล้วปวดๆเจ็บๆเล็กน้อยมีวิธีรักษาอย่างไงแล้วอันตรายยังไงมั้ยคะ
สวัสดีค่ะ ตุ่มหรือก้อนที่บริเวณหลังหู อาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตัน เป็นต้นการให้ได้การวินิจฉัยที่แน่นอน จำเป็นต้องพบแพทย์เพื่อตรวจเพิ่มเติม หากก้อนไม่ยุบลงไปเอง โตเร็วขึ้น กดเจ็บ มีเลือดหรือหนองไหลจากก้อน หรือมีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก คลำได้ก้อนที่ท้อง ขาบวม ควรรีบไปการดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ ยังไม่เอายาอะไรไปทาเอง